《纵步》
宋代·赵汝燧

久雨厌人妨野步，几时便得此番晴。到桥唤仆来相助，过寺逢僧约共行。

篱落一团飞蛱蝶，汀洲数点立鵁鶄。农家竹里深深住，风度茅檐纺织声。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。